# АТА-АНАЛАРДЫҢ НАЗАРЫНА!

**Баланың терезеден құлап кетуінен сақтау жолдары**.

Көктем-жаз мезгілі келісімен ашық терезенің бала үшін қазаға ұшырататындай қауіпті екенін ата-аналардың көпшілігі естен шығарады. Жыл сайын биіктіктен құлаудан өте көп балалар қаза болуда. **Өте сақ болыңыз!**

**Есте сақтаңыз:**

1. Үйіңізде кішкентай бала болған жағдайда, ешқашан терезені ашық тастамаңыз. Сіз баланың жанындамын деп ойлағаныңызбен, бір жағдайға алаңдап қалып, сол бір қас қағым сәт Сіздің балаңыз үшін соңғы болуы мүмкін!   
2. Шыбын-шіркейден қорғайтын сетканы ешқашан қолданбаңыз - балалар оған сүйеніп барып, сыртқа сеткамен бірге құлайды!

3. Баланы ешқашан қараусыз қалдырмаңыз!

4. Бала, терезені өз бетімен ашып алмауы үшін терезелерге блокираторлар орнатыңыз!  
 Терезеден құлап кету – балалардың жарақаттануы мен өлімінің негізгі себептерінің бірі (әсіресе қалаларда). Білуге деген құмарлықтарынан, балалар ашық терезе алдында өте осал. Үйде кондиционердің болуы – терезеден құлап кету жағдайын заңдылыққа сай төмендетеді, алайда, 11 жасқа дейінгі бала бар үйде – **МІНДЕТТІ ТҮРДЕ,** жоқ дегенде бекіткіш болуы тиіс – себебі, бала өз бетімен терезені аша алады.

**Баланың терезеден құлап кетуінен қалай қорғап қалуға болады?**

1. Құлап кету жағдайларының көпшілігі, ата-аналардың балаларды қараусыз қалдыру салдарынан болады. Кішкентай балаларды жалғыз қалдырмаңыздар!  
2. Бала терезе алдына шықпауы үшін жиһаздарды жақын қоймаңыздар!  
3. Шыбын-шіркейден қорғайтын сеткаға ЕШҚАШАН сенім артпаңыздар! Олар құлаудан қорғауға арналған емес! Керісінше – апат жағдайға ықпал етеді, өйткені, бала сетканың бергі жағында өзін қауіпсіз сезініп, терезеге сүйенгендей, сеткаға да солай сүйенеді. Осы сеткалармен бірге балалар жиі құлап жатады.

4. Мүмкіншілігінше терезені айқара ашпай, жоғарғы жағын ашуға (күрделі ашу) тырысыңыз!

5. Терезені бірнеше дюймға ғана ашуға мүмкіндік беретін арнайы бекіткіштер орнатыңыздар.

 6. Терезеге тор орнатып, қорғаңыз: бұл торлар балаларды терезеден құлаудан сақтайды. Сіз, тор жасап, орнататын арнайы фирмаларға жүгініп, өзіңіздің терезелеріңізге сай келетін тор таңдап, орнатуыңызға болады.

7. Егер Сіз, балаңызға терезеден бір нәрсе көрсететін болсаңыз, оны мықтап тұрғызып, кез келген оқыс қимылдарға дайын болыңыз, қолыңызды құрғақ ұстаңыз, баланың киімінен ұстамаңыз.

8. Егер, бекіткіш немесе сақтандырғыш құрылғысын дәл қазір орнатуға мүмкіншілігіңіз болмаса, Сіз, терезе тұтқасын бұрап, алып тастауыңызға болады, ал керек кезде қайта бұрап ашып, жаба аласыз.

**Назар аударыңыз:** Торды терезенің көлеміне шақтап орнататын болсаңыз, өрт жағдайы кезінде оның тез ашылу тәсілі де ойластырылуы тиіс (ТЖМ мамандары жанып жатқан үйден адамдарды сатымен, батуттармен, немесе құтқарудың соңғы шарасы – терезеден секіруде қажет). Тор, ілмек, топса арқылы ашылып, аспалы құлыппен жабылуы тиіс. Кілт, шұғыл жағдайда 30-60 секунд ішінде жасөспірім мен үлкен адам ашу үшін еденнен жоғары жерде орналасқан шегеге ілінуі тиіс. Терезелердегі торларды балқытып, дәнекерлемеңіздер, бірінші қабатта тұрсаңыз да өміріңізге өте қауіпті! Тордың кез келген түрінде – тор темірлерінің арасы бала басының көлденең мөлшерінің жартысынан артық болмауы тиіс (10 см артық емес). Егер тор, баланың басы сыятындай болса, онда ол тордан еш пайда болмайды! Бекіткіштер мен торларды тек кәсіби мамандар орнатуы тиіс! Өз балаңыздың қауіпсіздігінде үнемдемеңіз! Ұзақ уақытқа кепілдік беретін сенімді фирмаларға жүгініңіз.

**Балалардың үйдегі қауіпсіздігі. Балаларға арналаған қауіпсіз терезені қалай орнатуға болады?**

  Ата-аналардың көпшілігі, терезеден баланы қорғау құралдарын өз беттерімен ойлап тауып, орнатуға тырысады. Терезе тұтқасын бұрап алып, жоғарыға көтеріп қою тәсілі баршаға мәлім. Темір шынжыр, терезенің жоғарғы жағына есікке бекітілетін шыншыр тәрізді орнатылады. Терезе жиынтығын өндірушілердің ұсынатын терезе қорғаныстарын қарастырып көрейік: Терезенің құлыпты тұтқасы – құлыпты тұтқаны құрылыс нарығында табуға немесе кез келген терезе өндіруші фирмасына тапсырыс беруге болады. Орнатуы жеңіл: ескі тұтқа табанындағы пластик пластинканың астында орнатылған екі бұраманы бұрап алып, құлыпты тұтқаны орналастыру қажет. Терезеге арналған балалар құлпы. Ұмытшақтық жағдайын болдырмау үшін бекітердің астыңғы жағындағы терезенің жақтауына бекітілетін арнайы блокираторлар бар, кілтке жабылады және бұрылмалы-қайырмалы жеңіл ашылып, бұрылмалы қалыпқа ашылмайды. Ішкі болат блокиратор – бұрылмалы терезелерге арналған сенімді қорғаныс. Бұрылмалы-қайырмалы жағдайда фурнитураның кең ашылуына, ал бұрылмалы жағдайда тек 10-15 см ашылатын ішкі шектегіш орнатуға болады. Мұндай құрылғы сырттан көрінбейді, ол түгелдей болаттан дайындалған, терезенің жоғарғы жағына орналастырылады. Терезенің бекітерін толық ашу үшін құрылғыны бұғаттан шығару керек, оған 1 минуттай уақыт кетеді. Егер Сіз баланың көзінше осы операцияны жасамасаңыз, 6 жасқа дейінгі бала блокираторды бұғаттай алмайды. Балкон есігінің астыңғы жағын пластиктен емес, керісінше стеклопакеттен қойсаңыз, Сіздің кішкентай балаңызға мұндай құрылғы қауіпсіз емес. Есіктің төменгі жағы баланың зерттеуіне қол жетімді, сондықтан оны қолайлы бір затпен сындыра алады. Сондықтан, дизайнерлік ниетпен немесе дыбыс өткізбеу мақсатымен балкон есігінің төменгі жағын немесе бүтіндей балкон есігін стеклопакеттен жасауға тапсырыс беретін болсаңыз, терезенің ішкі жағына бұзуға төзімді пленка жапсыруды немесе шындалған шыны қойып беруді сұраңыз.